ธนาคารแห่งประเทศไทย เปิดโครงการคลินิกแก้หนี้ระยะที่ 2 จะเริ่มต้นในวันที่ 15 พฤษภาคม 2562
ธนาคารแห่งประเทศไทย เปิดโครงการคลินิกแก้หนี้ระยะที่ 2 จะเริ่มต้นในวันที่ 15 พฤษภาคม 2562  ด้านผู้ประกอบการ Non bank เข้าร่วมเพิ่มอีก ครอบคลุมกลุ่มลูกนี้ร้อยละ 99นายวิรไท สันติประภพ ผู้ว่าการธนาคารแห่งประเทศไทย (ธปท.) กล่าวว่า โครงการคลินิกแก้หนี้ระยะที่ 2 จะเริ่มต้นในวันที่ 15 พฤษภาคม 2562  โดยได้ขยายขอบเขตให้รวมหนี้บัตรเครดิตและสินเชื่อส่วนบุคคลของผู้ประกอบการ Non-bank ซึ่งโครงการนำร่องในระยะแรกนั้นจะครอบคลุมเฉพาะหนี้ของธนาคารพาณิชย์เท่านั้น โดยโครงการระยะที่ 2 จะสามารถช่วยเหลือประชาชนได้ในวงกว้างและเบ็ดเสร็จมากขึ้น เนื่องจากลูกหนี้ของ Non-bank มีจำนวนกว่าร้อยละ 80 ของหนี้ทั้งหมด พร้อมกันนี้โครงการในระยะที่ 2 ยังมีผู้ประกอบการ Non-bank อีก 19 แห่ง เข้าร่วมโครงการ และเมื่อรวมกับธนาคารพาณิชย์ 16 แห่ง ที่ร่วมโครงการอยู่แล้วจะทำให้ โครงการคลินิกแก้หนี้มีสถาบันการเงินและ Non-bank เข้าร่วมโครงการรวม 35 แห่ง ทำให้ครอบคลุมการแก้หนี้สินเชื่อบัตรเครดิตและสินเชื่อส่วนบุคคลเกือบทั้งระบบ เกือบร้อยละ 99 ทั้งนี้คุณสมบัติการเข้าร่วมโครงการต้องเป็นบุคคลธรรมดาที่มีรายได้ อายุไม่เกิน 65 ปี โดยมีหนี้เสียค้างเกินกว่า 3 เดือน กับธนาคารตั้งแต่ 2 แห่งขึ้นไป ก่อนวันที่ 1 มกราคม 2562 และมียอดหนี้ไม่เกิน 2 ล้านบาท และต้องยังไม่ถูกดำเนินคดีที่ผ่านมานั้นโครงการคลินิกแก้หนี้ในระยะที่ 1 ที่ดำเนินงานมากว่า 2 ปี ได้ให้คำปรึกษาแนวทางแก้ไขหนี้แก่ลูกหนี้ 37,000 ราย และมีลูกหนี้ที่สามารถปรับปรุงโครงสร้างหนี้สำเร็จและลงนามสัญญาแล้ว 1,500 ราย ซึ่งส่วนใหญ่มีเจ้าหนี้ 3 รายขึ้นไป เงินต้นเฉลี่ย 3 แสนบาท โดยลูกหนี้ที่มีหนี้ 1 แสนบาท จะชำระหนี้เพียง 1,200 บาทต่อเดือน เนื่องจากอัตราดอกเบี้ยต่ำร้อยละ 7 เท่านั้น ให้โอกาสลูกหนี้ผ่อนชำระได้สูงสุดถึง 10 ปี